**projektas**

**reg. Nr. T-86**

**2.10.darbotvarkės klausimas**

**Pasvalio rajono savivaldybės taryba**

**Sprendimas**

**Dėl PASVALIO RAJONO SAVIVALDYBĖS TARYBOS 2015 M. GRUODŽIO 22 D. SPRENDIMO NR. T1-209 „Dėl PASVALIO RAJONO SAVIVALDYBĖS BŪSTO IR SOCIALINIO BŪSTO NUOMOS MOKESČIŲ DYDŽIO NUSTATYMO IR JO KEITIMO” PAKEITIMO**

2022 m. balandžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 31 punktu, 18 straipsnio 1 dalimi, Lietuvos Respublikos paramos būstui įsigyti ar išsinuomoti įstatymo 20 straipsnio 10 dalimi, įgyvendindama Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčio dalies kompensacijos dydžio apskaičiavimo metodikos, patvirtintos Lietuvos Respublikos Vyriausybės 2001 m. balandžio 25 d. nutarimu Nr. 472 „Dėl Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčio dalies kompensacijos dydžio apskaičiavimo metodikos, minimalaus bazinio būsto nuomos ar išperkamosios būsto nuomos mokesčio dalies kompensacijos dydžio ir bazinio būsto nuomos ar išperkamosios būsto nuomos mokesčio dalies kompensacijos dydžio perskaičiavimo koeficiento patvirtinimo“ (Lietuvos Respublikos Vyriausybės 2014 m. gruodžio 23 d. nutarimo Nr. 1487 redakcija) (su visais aktualiais pakeitimais), 6 ir 10 punktus, Pasvalio rajono savivaldybės taryba nusprendžia:

1. Pakeisti Pasvalio rajono savivaldybės tarybos 2015 m. gruodžio 22 d. sprendimo Nr. T1-209 „Dėl Pasvalio rajono savivaldybės būsto ir socialinio būsto nuomos mokesčių dydžio nustatymo ir jo keitimo“:

1.1. 1.3 papunktį ir jį išdėstyti taip:

„1.3. Rinkos pataisos koeficiento R dydį,naudojamą Savivaldybės būsto (išskyrus socialinį būstą) nuomos mokesčio dydžiui apskaičiuoti:

1.3.1. R=3, kuris taikomas Pasvalio mieste esantiems Savivaldybės būstams;

1.3.2. R=2,5, kuris taikomas Pasvalio mieste esantiems Savivaldybės būstams, kurie yra bendrabučio tipo pastatuose arba bute su bendrojo naudojimo patalpomis, Savivaldybės būstui, kuriame nėra bent vieno iš šių komunalinių patogumų: vandentiekio, nuotekų šalinimo įrenginių (kanalizacijos), vonios ir (ar) tualeto patalpų, centrinio šildymo, gamtinių dujų įvado ir įvado elektrinei viryklei;

1.3.3. R=2, kuris taikomas Pasvalio rajone esantiems Savivaldybės būstams;

1.3.4. R=1,2, kuris taikomas:

1.3.4.1. asmeniui, kuriam iki senatvės pensijos amžiaus sukakties yra likę 5 ar mažiau metų, ar kitam asmeniui, kuris yra be šeimos;

1.3.4.2. asmeniui, kuris yra neįgalusis, ar šeimai, kurioje yra neįgaliųjų;

1.3.3.3. šeimai, auginančiai tris ar daugiau vaikų ir (ar) vaikų, kuriems nustatyta nuolatinė globa (rūpyba);

1.3.4.4. šeimai, kurioje motina arba tėvas, globėjas (rūpintojas) vienas augina vieną ar daugiau vaikų ir (arba) vaiką (vaikus), kuriam (kuriems) nustatyta nuolatinė globa (rūpyba);

1.3.4.5. reabilituotiems politiniams kaliniams, tremtiniams ar jų našlėms (našliams) ir jų vaikams.“;

1.2. pripažinti netekusiu galios 1.4 papunktį.

2. Sprendimas įsigalioja 2022 m. gegužės 1 d.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus specialistė Živilė Kripaitienė

2022-04-04, Suderinta DVS Nr. RTS-85

Pasvalio rajono savivaldybės tarybai

**AIŠKINAMASIS RAŠTAS**

**Dėl PASVALIO RAJONO SAVIVALDYBĖS TARYBOS 2015 M. GRUODŽIO 22 D. SPRENDIMO NR. T1-209 „Dėl PASVALIO RAJONO SAVIVALDYBĖS BŪSTO IR SOCIALINIO BŪSTO NUOMOS MOKESČIŲ DYDŽIO NUSTATYMO IR JO KEITIMO” PAKEITIMO**

2022 m. balandžio 4 d.

Pasvalys

**1. Sprendimo projekto rengimo pagrindas.**

Vadovaujantis Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensavimo dydžio apskaičiavimo metodika, Lietuvos Respublikos paramos būstui įsigyti ar išsinuomoti įstatymo pakeitimais bei atsižvelgiant į Pasvalio rajono savivaldybės kontrolės ir audito tarnybos rekomendacijas, būtina patvirtinti (padidinti) naujus rinkos pataisos koeficientus (R). Šiuo metu nustatytas rinkos pataisos koeficientas Pasvalio rajono savivaldybės (toliau – Savivaldybė) būsto nuomos kainai apskaičiuoti, neužtikrina Savivaldybės teritorijoje rinkoje nuomojamo būsto nuomos mokesčio kainos.

**2. Sprendimo projekto tikslai ir uždaviniai.**

Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensavimo dydžio apskaičiavimo metodikos 6 punkte, nustatyta, kad rinkos pataisos koeficientas (R), skirtas savivaldybės būsto nuomos mokesčio dydžio atitikčiai savivaldybės teritorijos, kurioje nuomojamas savivaldybės būstas, rinkoje nuomojamo būsto nuomos mokesčio dydžiui (rinkos kainai) užtikrinti (jis turi būti didesnis kaip 1,2).

Remiantis viešai prieinama informacija (internete, spaudoje) gyvenamųjų būstų nuomos kaina Pasvalyje svyruoja nuo 100,00 Eur iki 250,00 Eur už 1–3 kambarių butus.

Šiuo metu yra išnuomoti 72 Savivaldybės būstai.

Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensavimo dydžio apskaičiavimo metodikos 10 punkte nustatyta, kad savivaldybės būsto nuomos mokestis gali būti perskaičiuojamas kartą per metus, skaičiuojant nuo socialinio būsto ar kito savivaldybės būsto nuomos sutarties sudarymo. Pasvalio savivaldybės būsto nuomos kaina perskaičiuota 2022 m. sausio mėn., todėl nauji rinkos pataisos koeficientai bus taikomi kito nuomos mokesčio dydžio perskaičiavimo metu (2023 m.), išskyrus naujai sudaromas sutartis.

Sprendimo projekto 1.3.4 papunktyje nurodyti asmenys ar šeimos, kuriems turi būti taikoma lengvatinė savivaldybės būsto nuomos kaina. Atsižvelgiat į tai, siūloma pripažinti netekusiu galios 1.4 papunktį, nes jame buvo nurodytos tuo metu taikomos lengvatos.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Šiuo sprendimo projektu keičiamas Pasvalio rajono savivaldybės tarybos 2015 m. gruodžio 22 d. sprendimu Nr. T1-209 ,,Dėl Pasvalio rajono savivaldybės būsto ir socialinio būsto nuomos mokesčių dydžio nustatymo ir jo keitimo“ patvirtintas rinkos pataisos koeficientas (R).

**4. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikės.

Palyginimui pateikiami duomenys apie kituose Lietuvos rajonuose nustatytus rinkos pataisos koeficientus (R):

**1 lentelė**

|  |  |  |  |
| --- | --- | --- | --- |
| **Eil. Nr.** | **Savivaldybės pavadinimas** | **Nustatytas (-i) rinkos pataisos koeficientas (-ai) (R)** | **Tarybos sprendimo data ir numeris** |
| 1. | Elektrėnų rajono | 6,  už kiekvienus paskesnius metus nuo 2 iki 6 | 2021 m. birželio 30 d. Nr. VI.TS-158 |
| 2. | Zarasų rajono | 5 | 2020 m. gegužės 29 d., Nr. T-123 |
| 3. | Pakruojo rajono | 1,5 | 2021 m. sausio 28 d., Nr. T-13 |
| 4. | Kupiškio rajono | Kupiškio mieste 5,  Kupiškio rajone 3,  būste su bendro naudojimo patalpomis 2 | 2021 m. gegužės 27 d., Nr. TS-160 |
| 5. | Tauragės rajono | 7,  būste su bendro naudojimo patalpomis 2 | 2019 m. lapkričio 27 d., Nr.1-379 |
| 6. | Širvintų rajono | 4 | 2021 m. vasario 25 d., Nr. 1-29 |
| 7. | Ignalinos rajono | 2-5 (pagal seniūnijas) | 2019 m. gruodžio 19 d., Nr. T-258 |
| 8. | Molėtų rajono | 5 | 2022 m. vasario 24 d., Nr. B1-42 |

Skaičiavimai atliekami vadovaujantis Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensavimo dydžio apskaičiavimo metodika.

**2 lentelė. R – rinkos pataisos koeficientas, taikomas Pasvalio mieste esantiems būstams (Sprendimo projekto 1.3.1 p.):**

|  |  |  |  |  |  |
| --- | --- | --- | --- | --- | --- |
| Eil. Nr. | Savivaldybės būsto plotas, kv. m, buto adresas, kambarių skaičius | 2022 m. sausio mėn. savivaldybės būsto nuomos kaina, Eur | Savivaldybės būsto nuomos kaina, kai R=3, Eur | Savivaldybės būsto nuomos kaina, kai R=4, Eur | Savivaldybės būsto nuomos kaina, kai R=5, Eur |
| 1. | 34,30 (Nepriklausomybės g. 79-7, Pasvalys,  1 kambarys) | 31,62 | 63,24 | 84,32 | 105,40 |
| 2. | 51,22  (Ežero g. 2-6, Pasvalys,  2 kambariai) | 51,28 | 102,55 | 136,73 | 170,92 |
| 3. | 60,50  (Ežero g. 2-16, Pasvalys,  3 kambariai) | 75,13 | 150,26 | 200,35 | 250,44 |

**3 lentelė. R – rinkos pataisos koeficientas, kuris taikomas Pasvalio mieste esantiems savivaldybės būstams, kurie yra bendrabučio tipo pastatuose arba bute su bendrojo naudojimo patalpomis, bei savivaldybės būstui, kuriame nėra bent vieno iš šių komunalinių patogumų: vandentiekio, nuotekų šalinimo įrenginių (kanalizacijos), vonios ir (ar) tualeto patalpų, centrinio šildymo, gamtinių dujų įvado ir įvado elektrinei viryklei (Sprendimo projekto 1.3.2 p.):**

|  |  |  |  |  |  |
| --- | --- | --- | --- | --- | --- |
| Eil. Nr. | Savivaldybės būsto plotas, kv. m, buto adresas, kambarių skaičius | 2022 m. sausio mėn. savivaldybės būsto nuomos kaina, Eur | Savivaldybės būsto nuomos kaina, kai R=2,5, Eur | Savivaldybės būsto nuomos kaina, kai R=3, Eur | Savivaldybės būsto nuomos kaina, kai R=3,5, Eur |
| 1. | 25,99 (Nepriklausomybės g. 3B-4, Pasvalys, 1 kambarys) | 23,82 | 39,70 | 47,64 | 55,58 |
| 2. | 40,25  (Svalios g. 11B-3, Pasvalys,  2 kambariai) | 34,59 | 57,65 | 69,19 | 80,72 |
| 3. | 66,82  (Stoties g. 7-4, Pasvalys,  3 kambariai) | 62,05 | 103,41 | 124,10 | 144,78 |

**4 lentelė. R – rinkos pataisos koeficientas, kuris taikomas Pasvalio rajone esantiems savivaldybės būstams (Sprendimo projekto 1.3.3 p.):**

|  |  |  |  |  |  |
| --- | --- | --- | --- | --- | --- |
| Eil. Nr. | Savivaldybės būsto plotas, kv. m, buto adresas, kambarių skaičius | 2022 m. sausio mėn. savivaldybės būsto nuomos kaina, Eur | Savivaldybės būsto nuomos kaina, kai R=2, Eur | Savivaldybės būsto nuomos kaina, kai R=2,5, Eur | Savivaldybės būsto nuomos kaina, kai R=3, Eur |
| 1. | 12,83  (G. Petkevičaitės-Bitės g. 8-5, Joniškėlis,  1 kambarys) | 3,31 | 4,41 | 5,52 | 6,62 |
| 2. | 35,93  (Taikos g. 3-131, 132, Pajiešmeniai, Krinčino sen.,  2 kambariai) | 5,47 | 7,29 | 9,12 | 10,94 |
| 3. | 79,04  (Tuopų g. 4-3, Sabonių k.,  3 kambariai) | 12,63 | 16,84 | 21,06 | 25,27 |

**5. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**7. Sprendimo projekto antikorupcinis vertinimas.**

Atliktas antikorupcinis vertinimas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Sprendimo projekto iniciatoriai – Pasvalio rajono savivaldybės administracijos Strateginio planavimo ir investicijų skyrius.Asmuo atsakingas už sprendimo vykdymo kontrolę **–** Pasvalio rajono savivaldybės administracijos Strateginio planavimo ir investicijų skyriaus vedėjas Gytis Vitkus.

Strateginio planavimo ir investicijų skyriaus specialistė Živilė Kripaitienė